
A "bow-tie" modell szemléltetése, csokornyakkendő a vizsgákra

Napjaink egyik legnépszerűbb szavává vált a biztonság és a minőség. Szereplejen ez egy reklámban, vagy legyen bármilyen cég szlogenének egy eleme, valamilyen megmagyarázhatatlan módon megbízhatóságot sugall felénk. Akárhol hallják, olvassák az emberek, úgy érzik, biztonságban vannak és védve érzik magukat a rájuk veszélyes dolgok ellen. Ennek persze tudatában vannak a cégek is, akik termékeiket, szolgáltatásaikat eme bűvös szóval felruházva teszik számunkra még vonzóbbá.
De mielőtt e két szó ellenséges érzéseket keltene bennünk, lássuk, milyen pozitív dolgok is valójában. A technikai problémáktól kezdve egészen a magánéletünkig rengeteg problémába, hibába, kockázatba ütközünk. Ezek elkerülése érdekében rengeteg eszköz áll rendelkezésünkre. A hibaelemző módszerekkel a hibák bekövetkezésének esélye nagymértékben csökkenthető - legkedvezőbb esetben meg is szüntethető. Alkalmazásukkal eredményesebbek és felkészültebbek lehetünk.
Dolgozat egy egyszerű, hétköznapi egyetemi példán – a vizsgákon való bukások okainak és következményeinek elemzésén – keresztül mutatja be a „bow-tie” megbízhatóság-elemző modellt. Ezúton is felhívja a figyelmet arra, hogy milyen jelentős szerepe van a teljes körű kockázatelemzésnek.



